คู่เลิฟตะลอนกินอย่างเรา ช่วงนี้ชอบอาหารรสจัดจ้าน เห็นร้านนี้มานาน แต่คิดว่าน่าจะแพงแน่เลย แต่ก็คิดว่าต้องลองๆ

การเดินทางง่ายมากๆ ไปใต้ดิน ลงสถานีพหลโยธิน เดินออกมาทางยูเนี่ยนมอล์ ร้านอยู่ชั้น 1 เลยค่ะ เห็นคนรอกันอยู่เยอะมาก เราก็งงๆ ว่าต้องจองคิวกับพนังงานคนไหน เพราะมีพนักงานบริเวณหน้าร้านประมาณ 3 ท่าน แต่ละท่านก็จะยืนอยู่กับกลุ่มคนที่รอคิวอยู่ ดูเมนู รอจดรายการอาหาร เรามากันสองคนไม่รู้จะไปบอกใครดีเลย แล้วก็มีน้องพนักงานคนหนึ่งเดินออกมาเพิ่ม เราก็ได้โอกาศแจ้งน้องคนนั้นค่ะ เนื่องจากเรามีแค่ 2 คน เราได้เข้าไปนั่งได้เลยค่ะ โชคดีมากๆ ตรงนี้ต้องปรับปรุงนะคะ เพราะงงมากๆ

เขาไปด้วยความหิว แอบดู Signature ของร้านเลยจัดการสั่งไปเลยทีเดียวแบบหิวโซ ตำถาด, ลาบคั่วเป็ด, ต้มยำไก่ใบมะขาม, ไก่ทอดสมุนไพร ตามด้วย ยำแซ่บส์รถมินิ

อาหารรอไม่นานค่ะ เร็วใช้ได้เลย ขอไล่เลียงทีละเมนูที่สั่งนะคะ
1. ตำถาด เสริฟในถาดสแตนเลสอย่างดีไม่ต้องกลัวว่าจะมีสี หรือสังกะสีละลาย มีใบตองรองอีกชั้นด้วย เครื่องมาแบบจัดเต็มมาก หอยแครงลวกตัวใหญ่ๆ (แฟนบอกใหญ่ไป เหนียวค่ะ เห็นด้วย เหนี่ยว) รสชาติส้มตำดีค่ะ ชอบแซ่บส์ดี

2. ลาบคั่วเป็ด ออกเค็มไปนิดค่ะ 

3. ต้มยำไก่ใบมะขาม ตอนร้อนๆ รสชาติดีค่ะ พอเย็นออกเค็มไปเลย เนื้อไก่ถ้าเป็นไก่บ้านจะอร่อยกว่านี้นะคะ

4. ไก่ทอดสมุนไพร รสชาติใช้ได้ค่ะ แต่เนื้อไก่เป็นบริเวณเนื้อขาว ทำให้กระด้างไปหน่อย สมุนไพรอร่อยดีค่ะ

5. ยำเซ่บส์รถมินิ เป็นเส้นมะละกอชุบแป้งทอด เสิร์ฟแยกกับน้ำยำค่ะ บอกตรงแซ่บส์จริง พูดถึงแล้วเปรี้ยวปาก ขอบอกว่าจานใหญ่มาก ใครมาสองคนคิดให้ดีๆนะคะ 555

สรุปร้านนี้ซ้ำแน่นอนค่ะ
